《绛都春（上元）》
宋代·丁仙现

融和又报。乍瑞霭霁色，皇州春早。翠幰竞飞，玉勒争驰都门道。鳌山彩结蓬莱岛。向晚色、双龙衔照。绛绡楼上，彤芝盖底，仰瞻天表。

缥缈。风传帝乐，庆三殿共赏，群仙同到。迤逦御香，飘满人间闻嬉笑。须臾一点星球小。渐隐隐、鸣鞘声杳。游人月下归来，洞天未晓。

作者简介：丁仙现，宋杂剧演员。或作丁先现，丁线现。其艺术活动年代，历经神宗熙宁、哲宗元祐、绍圣，迄徽宗崇宁(或政和)年间(1068—1106或1111)。为宫廷教坊使数十年，时人呼为丁使。亦作场于汴京(今河南开封)东南角楼街巷诸瓦肆勾栏。才思敏捷，敢于诮弄当时执政者及社会庸俗风气，人称“台官不如伶官”。精于审音，崇宁初大乐阙微调，议补，先现以为不可妄增。他乐工补作《黄河清》之类成，声终不谐，末音寄杀他调。使先现听之。先现则谓：“曲甚好，只是落韵”。能为词，有《绛都春·上元》传世。